

**V I L J A N D I L I N N**

**LINNAVOLIKOGU**

**SEENIORITE NÕUKOJA**

**KOOSOLEKU PROTOKOLL**

Viljandi raekoda 21. mai 2021 nr 1-16/21/2-5

Algus kell 14.00, lõpp kell 15.00

**Koosolekut juhatas:** Priit Kaup

**Protokollis**: Lea Saareoks

**Võtsid osa liikmed:** Agu Lall, Jaak Värnik, Hillar Saar, Mare Mihkelson, Uno Lüüs, Ene Juurik, Helmen Kütt, Valli Veigel, Lea Saareoks, Priit Kaup

**Puudusid:** Harry Erm (haige), Aino Laansoo, Erika Kiviloo, Rein Kikas

**Koosolekul viibis**: Kalvi Märtin, Marika Aaso, Krista Valdvee, Erki Maasing

**PÄEVAKORD:**

1. Küsimustele vastab abilinnapea Kalvi Märtin
2. Viljandi linna 2020.a. majandusaasta aruande kinnitamine
3. Viljandi haigla taotlus (Tervikum)

**PÄEVAKORRAPUNKT NR 1**

**Küsimustele vastab abilinnapea Kalvi Märtin**

**KUULATI:**

KÜSIMUSED, PROBLEEMID: Millised takistused on Männimäe ribapargi arengu osas. Kas on olemas ülevaade Viljandi linna kõnniteedest. Kuidas on edenenud urni müüri rajamise algatus. Kooliaia tänava liiklusprobleem pole lahendust leidnud. Trepimäe trepid on vihmasel ajal väga libedad. Inimesed on hakanud kasutama treppide kõrvalist ala. Toome tänava osalisel lõigul puudub kõnnitee ja sõidutee on vihmase ilma korral üleujutatud. Jalakäijatel pole siis võimalik seal liigelda. Kas bussiootepaviljonide katused ikka kaetakse lubatud kattega. Vaksali tänava äärne müür on kohutavas olukorras (end. Maavalitsuse hoone juurest edasi Hariduse tänava nurgani). Mida selleks saaks teha.

K. Märtin - Ribapargi areng on seiskunud. Ülevaade kõnniteedest puudub, sellist baasi linnal pole. Urnimüüri rajamine on ootel. Kooliaia tänava liiklusprobleemiga tegeleb liikluskomisjon. Trepimäe treppide probleem võetakse päevakorda. Toome tänava osalise lõiguga pole võimalik midagi ette võtta. Bussiootepaviljonide katused lubati katta vastava materjaliga. Vaksali tänava müür kuulub eravaldusesse, saab teha ainult ettekirjutise.

**OTSUSTATI:**

Informatsioon võeti teadmiseks.

**PÄEVAKORRAPUNKT NR 2**

**Viljandi linna 2020. a majandusaasta aruande kinnitamine**

**KUULATI:**

M. Aaso andis põhjaliku ülevaate 2020. aasta majandusaastaaruandest.

**OTSUSTATI:**

Nõukoda kinnitas 2020. a majandusaasta aruande.

**PÄEVAKORRAPUNKT NR 2**

**Viljandi haigla taotlus (Tervikum)**

**KUULATI:**

E. Maasing ja K. Valdvee andsid ülevaate Viljandi haigla ehitusest. Kuna ehituskulud on esialgsetest kuludest osutunud suuremaks, siis haigla peab leidma selleks katte. Haigla tegeleb selle probleemiga. Nad pöörduvad nii omavalitsuste kui riigi poole lisaraha taotlemise osas. Samuti oodatakse annetusi. Uue haigla vajadus Viljandis on suur. Uue haigla alla tuleks parkla 200-le autole.

**OTSUSTATI:**

Uue haigla ehitus on väga suur ettevõtmine. See summa, mis praegu puudu, on imeväike võrreldes olemasolevaga. Seeniorite nõukoja liikmed toetavad haigla ehitust Viljandi linna.

(allkirjastatud digitaalselt) (allkirjastatud digitaalselt)

Priit Kaup Lea Saareoks

koosoleku juhataja protokollija